Oficiālais Vēstnesis L 091 , 06/04/2002 Lpp. 0009 - 0011



Komisijas Regula (EK) Nr. 597/2002 (2002. gada 5. aprīlis), ar kuru groza Regulu (EK) Nr. 1249/96 par piemērošanas noteikumiem (ievedmuitas nodokļi labības nozarē), kas attiecas uz Padomes Regulas (EEK) Nr. 1766/92 par labības tirgus kopīgo organizāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1666/2000 [2], un jo īpaši tās 10. panta 4. punktu, tā kā: (1) Ar 2. panta 4. punktu Komisijas Regulā (EK) Nr. 1249/96 [3], kurā jaunākie grozījumi izdarīti ar Regulu (EK) Nr. 2104/2001 [4], paredz, ka muitas iestāde izkraušanas ostā izsniedz sertifikātu, kas apliecina katra izkrautā produkta daudzumu. Tomēr regula nenosaka minētā sertifikāta formu, un tādēļ tās ir atšķirīgas. Lai risinātu šo problēmu, būtu jāiekļauj sertifikāta paraugs. (2) Jo īpaši izņēmuma gadījumos reprezentatīvajām CIF cenām, ko aprēķina saskaņā ar Regulas (EK) Nr. 1249/96 2. pantu, atbilst nodoklis, kas noteikts zemākas kvalitātes mīkstajiem kviešiem un ir mazāks nekā augstākas kvalitātes mīkstajiem kviešiem. Mazākais nodoklis būtu jāpiemēro attiecīgās kvalitātes produktiem. (3) Ja nodoklis par attiecīgā importējamā produkta kvalitāti nav visaugstākais, tad mīksto un cieto kviešu importētājiem, saskaņā ar Regulas (EK) Nr. 1249/96 5. pantu, jāmaksā īpaša drošības nauda papildus tai, kas paredzēta Komisijas Regulā (EK) Nr. 1162/95 [5], kurā jaunākie grozījumi izdarīti ar Regulu (EK) Nr. 2298/2001 [6]. Šīs garantijas mērķis ir nodrošināt, ka tiek samaksāts nodoklis, ko piemēro atbilstīgi importēto produktu kvalitātei. Ja nodoklis, ko piemēro katras kvalitātes produktiem, ir vienāds ar nulli, tad drošības nauda vairs nav nepieciešama. (4) Regulas (EK) Nr. 1249/96 6. panta 1. punkts paredz, ka muitas iestādes ņem dažu importēto produktu reprezentatīvus paraugus, lai noteiktu tā nodokļa likmi, ko piemēro atbilstīgi produkta kvalitātei. Ja par dažādas kvalitātes vienu un to pašu produktu maksā vienādu ievedmuitas nodokli, tad nav jāņem paraugi iepriekšminēto mērķu sasniegšanai. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1249/96 groza šādi: 1. Regulas 2. panta 4. punkta otro daļu aizstāj ar šādu: "Muitas iestāde izkraušanas ostā izsniedz sertifikātu, kas atbilst paraugam šīs regulas VI pielikumā un kas apliecina visu izkrauto produktu daudzumu. Lai piešķirtu nodokļa samazinājumu, laikā, kamēr pabeidz muitas formalitātes, sertifikātam jābūt pievienotam precēm." 2. Regulas 4. panta 2. punktu aizstāj ar šādu: "2. Cieto kviešu, miežu, kukurūzas un visu standarta kvalitātes mīksto kviešu reprezentatīvo CIF importa cenu veido 1. punkta a), b) un c) apakšpunktā norādīto komponentu summa. Tomēr, ja zemākas kvalitātes mīksto kviešu reprezentatīvā CIF cena pārsniedz augstākas kvalitātes mīksto kviešu cenu, tad, lai aprēķinātu nodokli, ko piemēro produktiem, kuru kvalitāte ir nākamā augstākā pēc tās, kurai reprezentatīvā CIF cena ir mazāka, izmanto lielāko reprezentatīvo CIF cenu. Ja trešās valstis piešķir subsīdijas vidējas vai zemas kvalitātes mīksto kviešu eksportam uz Eiropas vai Vidusjūras baseina valstīm, tā ka pasaules tirgus cenas var samazināties, Komisija var ņemt vērā šīs subsīdijas, nosakot reprezentatīvo CIF cenu importam Kopienā." 3. Regulas 5. panta beigās pievieno šādu daļu: "Tomēr, ja atšķirīgas kvalitātes produktiem piemērojamais ievedmuitas nodoklis ir vienāds ar nulli, tad pirmās daļas otrajā ievilkumā norādītās saistības nav jāuzņemas." 4. Regulas 6. panta 1. punkta pirmo daļu aizstāj ar šādu: "1. Muitas iestāde, kas preces laiž brīvā apgrozībā, saskaņā ar Komisijas Direktīvas 76/371/EEK pielikumu, ņem reprezentatīvus paraugus no katra cieto kviešu, augstas vai vidējas standarta kvalitātes mīksto kviešu un kramkukurūzas sūtījuma. Tomēr, ja atšķirīgas kvalitātes produktiem piemērojamais ievedmuitas nodoklis ir vienāds, tad paraugus neņem." 5. Šīs regulas pielikumu pievieno kā VI pielikumu. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 5. aprīlī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 193, 29.7.2000., 1. lpp. [3] OV L 161, 29.6.1996., 125. lpp. [4] OV L 283, 27.10.2001., 8. lpp. [5] OV L 117, 24.5.1995., 2. lpp. [6] OV L 308, 27.11.2001., 16. lpp. -------------------------------------------------- PIELIKUMS " VI PIELIKUMS REGULAS 2. PANTA 4. PUNKTĀ MINĒTĀ SERTIFIKĀTA PARAUGS Importa licences numurs: … | Īpašnieks (vārds, pilna adrese un dalībvalsts): … | Izraksta izdevēja iestāde (nosaukums un adrese): … | Tiesības nodotas (vārds, pilna adrese un dalībvalsts): … | Izkrautie produkti (KN kods un — mīkstajiem kviešiem, cietajiem kviešiem un kukurūzai — kvalitāte, ko deklarē saskaņā ar 5. pantu):… | Izkrautais daudzums (kilogramos): … | " --------------------------------------------------